ኢህአዴግ ኢትዮጵያን በዓለም ዕድገት ካስመዘገቡ አገሮች  ጎራ ያሰለፈ የህዝብ ድርጅት ነው – ወ/ሮ አስቴር ማሞ
 ኢህአዴግ በወጣትነቱ ዕድሜው ኢትዮጵያን በዓለም ፈጣን ዕድገት ካስመዘገቡ አገሮች ጎራ ያሰለፈ የህዝብ ድርጅት በመሆኑ ተመራጭ ሊያረገው እንደሚገባ በምክትል ጠቅላይ ሚኒስትር የመልካም አስተዳዳር ክላሰተር አስተባባሪና የስቪል ሰርቪስ ሚኒስትር አስገነዘቡ ።ሚኒስትሯ ወይዘሮ አስቴር ማሞ ትናንት በአዲስ አበባ ምርጫ ክልል 19 ከደጋፊዎቻቸው ጋር በመገናኘት ባደረጉት ንግግር ኢህአዴግ ከባድ መስዋዕትነት በመክፈል የማይደፈር ይመስል የነበረውን ደርግ ስርዓት ካስወገደ በኋላ አስተማማኝ ሰላም በማስፈን በርካታ ኢኮኖሚያዊ፣ፖለቲካዊና ማህበራዊ ስኬቶችን የተገናጸፈ ህዝባዊ ድርጅት መሆኑን አስገንዝበዋል ።ባለፉት 24 ዓመታት ህገ መንግስትን በማጽደቅ በገጠርና በከተሞች እንከን የለሽ ፖሊሲዎች ፣ስትራቴጂዎችና ፕሮግራሞችን በመቅረጽና ተግባራዊ በማድረግ ዓለምን ያስደነቀ ፈጣን ለውጥ ማስመዘገቡን ጠቅሰዋል ።በዚሁም ኢህአዴግ በወጣትነት ዕድሜው ኢትዮጵያን በዓለማችን ፈጣን ዕድገት ከሚያስመዘግቡ አገሮች ጎራ እንድትሰለፍ ከማድረጉም  ባሻገር የህዝባችንን ፍላጎት በሟሟላት ላይ ያለ ትክክለኛ የህዝብ መሪ ድርጅት መሆኑን ማስመስከሩን አስረድተዋል ።በተለይም የሀገራችን ዋነኛ ጠላቶች ድህነት ፣ኋላቀርነት ፣በሽታና ድንቁርና መሆናቸውን በመለየት ከህዝብ ጋር በመሆን እየቀነሳቸው እንደሚገኝም አስታውቀዋል።ለዚሁም በገጠሩ የአርሶና አርብቶ አደሩን ከዚህ በፊት የነበረውን ኋላ ቀር አመራረትና አኗኗር በመሠረቱ በመቀየር ላይ ከመሆናቸውም በላይ ከፍጹም ተረጂነት ለማላቀቅ በተደረገው ርብርቦሽ ዛሬ ኢትዮጵያ ከስንዴ ተመጽዋችነት መላቀቋን ገልጸዋል ።በአሁኑ ሰዓት ህዝቡ ሰላም አግኝቶ በመረጋጋቱ በድንገተኛ አደጋዎች ካልሆነ በስተቀር ከራሱ ምግብ ዋስትና ከማረጋገጥ ባሻገር ምርቱን ወደ ገበያ በማቅረብ ባለሃብት እየሆነ ነው ብለዋል ። በከተሞችም የህዝብ ተጠቃሚነትን ለማረጋገጥ በአነስተኛና ጥቃቅን ተቋሞችና በልዩ ልዩ የስራ መስኮች እየተፈጠረ ባለው የስራ ዕድል በተለይም በወጣቶችና በሴቶች ከፍተኛ የኑሮ መሻሻል እተመዘገበ መሆኑን አንስተዋል ። በተለይም የአዲስ አበባ የነበረውን መጥፎ ጎስቋላ ገጽታ በኮንዶሚኒየም ቤቶች ፣በመሰረተ ልማት ግንባታዎችና በባለሃብቶች ልማት  ከመሰረቱ እየተለወጠ መሆኑን በመጥቀስ በአፍሪካ ካሉ ምርጥ ከተሞች አንዷ ለመሆን መብቃቷን ገልጸዋል  ።መልካም አስተዳደር ማለት ልማት ፣ዲሞክራሲና የህዝብ ተጠቃሚነት ማረጋገጥ ነው ያሉት ሚኒስትሯል፤በዚህ ረገድ ኢህአዴግ ያስመዘገበው ውጤት የሚያበረታታሲሆን፤ አሁን ባሉት የመልካም አስተዳደር ጉድለቶች ደግሞ ልዩ ትኩረት ተሰጥቶ እየተሰራበት መሆኑን አስታውቀዋል ።የአገሪቱን የቆየ የተወሳሰበ ችግር  በአንድ ጊዜ ማስወገድ ከባድ በመሆኑ በተለይም በከተሞች የሚታየው የአገልግሎት አሰጣጥ ችግሮች ለማስወገድና  በወጣቶች ተጠቃሚነት ላይ ልዩ ትኩረት እንደሚሰጠው አመልክተዋል ።ስለሆነም ኢህአዴግ በሁለተኛው የትራንስፎሜሽን ዕድገት የያዛቸው በርካታ የሰላም ፣የልማትና የዕድገት ጎዳናዎች ለማስቀጠል ህዝቡ በነቂስ ወጥቶ  መሪ ድርጅቱን እንዲመርጥ ጥሪ ማስተላለፋቸውን ዋልታ ኢንፎርሜሽን ማዕከል ዘግቧል ።